1. मेरे जांगली भराओ। तुंदी समस्याऐं गी जिन्नी बरिकी कन्नैं मैं समझी सकना। होर कोई नीं समझी सकदा। तुसें गी शायद ए पता नेईं जे मेरे दादा दे दादा जी मन्ने परमन्ने दे हैलकार हे। उंदा जित्थैं तबादला होंदा, ओ उत्थैं गै अपना कम्म चलाऊ टब्बर बनाई लैंदे। इस साह्‌बैं उंदे कुल सत्त तबादले होए ते उनैं सत्तैं थाह्‌रैं कम्म चलाऊ टब्बर बनाई ले। पर फी बी उंदे मना गी शांति नीं थोई ते आखर उनैं इक चुस्त फुरत जंगली कुड़ी गी अपनी जीवन साथन बनाया ते उमर दा आखरी हिस्सा नुआड़े कन्नै गजारेआ। मैं उस्से जंगली कुड़ी दी संतान आं। इस करियै मेरे जंगली भराओ, तुंदा पार तुआरा मेरे छुट्ट होर कोई नीं करी सकदा। मैंइयैं तुंदा इक मात्तर नेता आं। सिर्फ मैंइयै। होर कोई नी। होर कोई होई गै नीं सकदा।